Nový školský rok sa blíži a v súvislosti s tým pripravilo Ministerstvo školstva, vedy, výskumu a športu SR n**ový manuál pre fungovanie v školách a školských zariadeniach.** Cieľom manuálu podľa ministerstva **„*je udržať bezpečné prostredie v školách a školských zariadeniach po dobu trvania pandémie ochorenia COVID-19.“*** Tento manuál sa vzťahuje na všetky typy škôl a školských zariadení podľa školského zákona bez ohľadu na zriaďovateľa. Predkladáme vám stručný prehľad z manuálu:

* pred nástupom do školy má zákonný zástupca možnosť dobrovoľného otestovania svojho dieťa 2 spôsobmi:
	+ **vykonanie PCR testu kloktacími testami** –jednorázovo pred nástupom do školy, vykonávajú sa v domácom prostredí
	+ **dobrovoľné samotestovanie Ag testami** v domácom prostredí. V tomto prípade záujemca obdrží sadu 25ks testov, čo je postačujúci počet až do konca kalendárneho roka. Ag testy sa odporúča vykonávať dvakrát do týždňa (odporúčané dni sú pondelok a štvrtok pred vyučovaním).

Samozrejme, tieto spôsoby testovania sú dobrovoľné a **záujem je potrebné nahlásiť cez Edupage podľa pokynov.**

* **zákonný zástupca predkladá pri nástupe do školy Písomné vyhlásenie o bezpríznakovosti žiaka. Toto vyhlásenie sa predkladá aj po každom prerušení dochádzky do školy v trvaní 3 a viac po sebe nasledujúcich kalendárnych dní, vrátane víkendov a sviatkov. Bez tohto písomného vyhlásenia sa žiak nemôže zúčastniť vyučovania a rodič je kontaktovaný školou.**
* **zákonný zástupca môže žiaka ospravedlniť na 5 po sebe idúcich vyučovacích dní.** Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť na vyučovaní.
* zákonný zástupca má nárok na ošetrovné (OČR) v prípade prerušenia vyučovania v triede žiaka do 11 rokov, alebo ak žiak vyžaduje celodenné ošetrovanie na základe potvrdenia detského lekára;
* **pri vstupe žiaka do školy sa bude vykonávať ranný filter**
* harmonogram vstupov žiakov bude zverejnený na Edupage a dverách školy
* **na základe aktuálnych hygienicko-epidemiologických nariadení bude škola upravovať režim podľa personálnych, materiálnych a priestorových možností**
* **počas sprísnených podmienok platí povinnosť prekrytia horných dýchacích ciest pre žiakov v základných školách počas celého vyučovania v zmysle platnej vyhlášky ÚVZ SR.** Zákonný zástupca má zabezpečiť pre žiaka minimálne dve rúška na každý deň (jedno má slúžiť ako náhradné) a jednorazové vreckovky;
* **zákonný zástupca je povinný poskytnúť škole informáciu o kontakte žiaka s osobou pozitívnou na ochorenie COVID-19 alebo informáciu o nariadenej karanténe žiakovi všeobecným lekárom pre deti a dorast alebo miestne príslušným RÚVZ. Zákonný zástupca taktiež bezodkladne informuje školu v prípade potvrdenia na ochorenie COVID-19. Žiak v týchto prípadoch nemôže navštevovať školu.**